CELEX: 
Language: lv
Date: 2018-01-29 00:00:00
Title: KOMISIJAS DELEĢĒTĀ REGULA (ES) …/.. ar ko attiecībā uz prasībām par olbaltumvielām papildu ēdināšanas maisījumos zīdaiņiem groza Komisijas Deleģēto regulu (ES) 2016/127

PASKAIDROJUMA RAKSTS
            
            
               1.DELEĢĒTĀ AKTA KONTEKSTS
            
            
               Ar Eiropas Parlamenta un Padomes 2013. gada 12. jūnija Regulas (ES) Nr. 609/2013  par zīdaiņiem un maziem bērniem paredzētu pārtiku, īpašiem medicīniskiem nolūkiem paredzētu pārtiku un par pilnīgiem uztura aizstājējiem svara kontrolei
                  1
                11. panta 2. punktu Eiropas Komisija ir pilnvarota pieņemt deleģētos aktus, lai atjauninātu, cita starpā, Komisijas 2015. gada 25. septembra Deleģēto regulu (ES) 2016/127, ar ko attiecībā uz īpašām sastāva un informācijas prasībām, kas piemērojamas mākslīgajiem maisījumiem zīdaiņiem un mākslīgajiem papildu ēdināšanas maisījumiem zīdaiņiem, un attiecībā uz informācijas prasībām saistībā ar zīdaiņu un mazu bērnu ēdināšanu papildina Eiropas Parlamenta un Padomes Regulu (ES) Nr. 609/2013
                  2
               .
            
            
               Šīs deleģētās regulas mērķis ir grozīt Komisijas Deleģēto regulu (ES) 2016/127, samazinot minimālo olbaltumvielu saturu, kas noteikts minētajā regulā attiecībā uz papildu ēdināšanas maisījumiem zīdaiņiem uz govs piena vai kazas piena olbaltumvielu bāzes, līdz 1,6 g/100 kcal (0,38 g/100 kJ).
            
            
               2.PIRMS AKTA PIEŅEMŠANAS NOTIKUSĪ APSPRIEŠANĀS
            
            
               Komisija par šo jautājumu apspriedās ar Eiropas Pārtikas nekaitīguma iestādi (EFSA). Šīs deleģētās regulas prasību zinātniskais pamats ir EFSA zinātniskais atzinums par tāda papildu ēdināšanas maisījuma zīdaiņiem, kurā olbaltumvielu saturs ir vismaz 1,6 g/100 kcal, nekaitīgumu un piemērotību lietošanai zīdaiņiem
                  3
               .
            
            
               Apspriešanās ar dalībvalstu ekspertiem notika rakstiski ekspertu grupā, kas nodarbojas ar jautājumiem par zīdaiņiem un maziem bērniem paredzētu pārtiku, īpašiem medicīniskiem nolūkiem paredzētu pārtiku un par svara kontrolei paredzētiem pilnīgiem uztura aizstājējiem
                  4
               . Rakstiskas apspriešanās ar ekspertu grupu notika no 2017. gada 30. jūnija līdz 2017. gada 6. septembrim.
            
            
               3.DELEĢĒTĀ AKTA JURIDISKIE ASPEKTI
            
            
               Šīs deleģētās regulas juridiskais pamats ir Regulas (ES) Nr. 609/2013 11. panta 2. punkts. Saskaņā ar minēto noteikumu Komisija ir pilnvarota pieņemt deleģētos aktus, lai atjauninātu Deleģēto regulu (ES) 2016/127, ņemot vērā attiecīgos tehnikas un zinātnes attīstības aspektus.
            
            
               Ierosinātās izmaiņas Deleģētajā regulā (ES) 2016/127 attiecas uz minimālo olbaltumvielu saturu, kas minētajā regulā noteikts attiecībā uz papildu ēdināšanas maisījumiem zīdaiņiem uz govs piena vai kazas piena olbaltumvielu bāzes, kas samazināts, pamatojoties uz EFSA ieteikumu.
            
            
               KOMISIJAS DELEĢĒTĀ REGULA (ES) …/..
            
            
               (29.1.2018),
            
            
               ar ko attiecībā uz prasībām par olbaltumvielām papildu ēdināšanas maisījumos zīdaiņiem groza Komisijas Deleģēto regulu (ES) 2016/127 
            
            
               (Dokuments attiecas uz EEZ)
            
            
               EIROPAS KOMISIJA,
            
            
               ņemot vērā Līgumu par Eiropas Savienības darbību,
            
            
               ņemot vērā Eiropas Parlamenta un Padomes 2013. gada 12. jūnija Regulu (ES) Nr. 609/2013 par zīdaiņiem un maziem bērniem paredzētu pārtiku, īpašiem medicīniskiem nolūkiem paredzētu pārtiku un par pilnīgiem uztura aizstājējiem svara kontrolei, un ar ko atceļ Padomes Direktīvu 92/52/EEK, Komisijas Direktīvas 96/8/EK, 1999/21/EK, 2006/125/EK un 2006/141/EK, Eiropas Parlamenta un Padomes Direktīvu 2009/39/EK un Komisijas Regulas (EK) Nr. 41/2009 un (EK) Nr. 953/2009
                  5
               , un jo īpaši tās 11. panta 2. punktu. 
            
            
               tā kā:
            
            
               (1)ar Komisijas Deleģēto regulu (ES) 2016/127
                  6
                cita starpā mākslīgajiem maisījumiem zīdaiņiem un papildu ēdināšanas maisījumiem zīdaiņiem nosaka sastāva un marķēšanas prasības.
            
         
         
            
               (2)Deleģētajā regulā (ES) 2016/127 ir īpaši noteikts, ka tādam papildu ēdināšanas maisījumam zīdaiņiem, kas ražots no govs piena vai kazas piena olbaltumvielām, jāsatur vismaz 1,8 g olbaltumvielu/100 kcal (0,43 g/100kJ).
            
            
               (3)Komisija saņēma pieprasījumu no uzņēmēja, kas iesaistīts pārtikas apritē, par tāda papildu ēdināšanas maisījuma zīdaiņiem laišanu tirgū, ko ražo no govs piena nesašķeltām olbaltumvielām ar olbaltumvielu saturu vismaz 1,61 g/100 kcal, kas ir zemāks par Direktīvā 2006/141/EK un Deleģētajā regulā (ES) 2016/127 noteikto pieļaujamo līmeni. 
            
            
               (4)Pēc Komisijas pieprasījuma Eiropas Pārtikas nekaitīguma iestāde 2017. gada 5. aprīlī sniedza zinātnisku atzinumu par tāda papildu ēdināšanas maisījuma zīdaiņiem, kurā olbaltumvielu saturs ir vismaz 1,6 g/100 kcal, nekaitīgumu un piemērotību lietošanai zīdaiņiem
                  7
               . Eiropas Pārtikas nekaitīguma iestāde secināja, ka tāda papildu ēdināšanas maisījuma zīdaiņiem, kas ražots uz govs piena vai kazas piena nesašķeltu olbaltumvielu bāzes ar olbaltumvielu saturu 1,6 g/100 kcal (0,38 g/100 kJ) un kas visādi citādi atbilst attiecīgajiem Savienības noteikumiem, lietošana ir nekaitīga un piemērota veseliem, Eiropā dzīvojošiem zīdaiņiem, kas uzņem pietiekami kvalitatīvu papildu pārtiku. Pamatojoties uz minēto atzinumu, un lai veicinātu inovatīvu produktu izstrādi, minimālais olbaltumvielu saturs, kas noteikts Deleģētajā regulā (ES) 2016/127 attiecībā uz papildu ēdināšanas maisījumu zīdaiņiem, kas ražots uz govs piena vai kazas piena olbaltumvielu bāzes, būtu jāsamazina līdz 1,6 g/100 kcal. 
            
            
               (5)Tāpēc būtu attiecīgi jāgroza Regulas (ES) 2016/127 II pielikums,
            
            
               IR PIEŅĒMUSI ŠO REGULU.
            
            
               1. pants
            
            
               Komisijas Īstenošanas regulas (ES) 2016/127 II pielikumu groza saskaņā ar šīs regulas pielikumu.
            
            
               2. pants
            
            
               Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
            
            
               Šī regula uzliek saistības kopumā un ir tieši piemērojama visās dalībvalstīs.
            
            
               Briselē, 29.1.2018
            
            
               
                     Komisijas vārdā —
               
               
                     priekšsēdētājs
                     Jean-Claude JUNCKER
               
               
            
         
         
            
                  
                     (1)
                  
                        OV L 181, 29.6.2013., 35. lpp.
               
               
                  
                     (2)
                  
                        OV L 25, 2.2.2016., 1. lpp.
               
               
                  
                     (3)
                  
                        EFSA NDA speciālistu grupa (EFSA Diētisko produktu, uztura un alerģiju speciālistu grupa), 2017. Scientific Opinion on the safety and suitability for use by infants of follow-on formulae with a protein content of at least 1.6 g/100 kcal. EFSA Journal 2017; 15 (5):4781.
               
               
                  
                     (4)
                  
                        Atsauces Nr. E02893 Komisijas Ekspertu grupu un citu līdzīgu struktūru reģistrā.
               
               
                  
                     (5)
                  
                        OV L 181, 29.6.2013., 35. lpp.
               
               
                  
                     (6)
                  
                        Komisijas 2015. gada 25. septembra Deleģētā regula (ES) 2016/127, ar ko attiecībā uz īpašām sastāva un informācijas prasībām, kuras piemēro maisījumiem zīdaiņiem un papildu ēdināšanas maisījumiem zīdaiņiem, un attiecībā uz informācijas prasībām saistībā ar zīdaiņu un mazu bērnu ēdināšanu papildina Eiropas Parlamenta un Padomes Regulu (ES) Nr. 609/2013 (OV L 25, 2.2.2016., 1. lpp.).
               
               
                  
                     (7)
                  
                        EFSA Journal 2017; 15 (5):4781.
               
            
      
    ---documentbreak--- 
      
         
         
            
               PIELIKUMS
            
            
               Deleģētās Regulas (ES) 2016/127 II pielikuma 2.1. punkta (No govs vai kazas piena olbaltumvielām ražoti papildu ēdināšanas maisījumi zīdaiņiem) tabulā tekstu aizstāj ar šādu:
            
            
                     
                        Minimums
                     
                  
                  
                     
                        Maksimums
                     
                  
               
                     
                        0,38 g/100 kJ
                     
                     
                        (1,6 g/100 kcal)
                     
                  
                  
                     
                        0,6 g/100 kJ
                     
                     
                        (2,5 g/100 kcal)